b'\n_START_ARTICLE_\nFokker F27\n_START_SECTION_\nDizajn i razvoj\n_START_PARAGRAPH_\nProjekt Fokker F27 zapo\xc4\x8deo je 1950.-ih kao zamjena za vrlo uspje\xc5\xa1ni DC-3. Proizvo\xc4\x91a\xc4\x8d je razmotrio razli\xc4\x8dite konfiguracije prije nego je donesena kona\xc4\x8dna odluka za izradu visokokrilca s dva Rolls-Royce Dart motora i s kabinom pod tlakom za 28 putnika._NEWLINE_Prvi prototip (PH-NIV) poletio je 24. studenog 1955. godine. Drugi prototip, po\xc4\x8detni proizvodni model, bio je 0,9 m du\xc5\xbei s \xc4\x8dime se centar te\xc5\xbei\xc5\xa1ta pomaknuo prema naprijed a dobilo se i prostora za jo\xc5\xa1 4 sjedala. Na avion su se ugra\xc4\x91ivali Dart Mk 528 motori.\n_START_SECTION_\nProizvodnja\n_START_PARAGRAPH_\nPrvi proizvodni avion F27-100 dostavljen je aviotvrtki Aer Lingus u studenome 1958. Me\xc4\x91u ostalim naru\xc4\x8diocima bili su Braathens SAFE, Luxair, Ansett, Trans Australija Airlines i Turkish Airlines. 1956. godine, Fokker potpisuje licencni ugovor s ameri\xc4\x8dkim proizvo\xc4\x91a\xc4\x8dem zrakoplova Fairchild za izradu F27 u SAD-u. Prvi ameri\xc4\x8dki F27 poletio je 12. travnja 1958. Fairchild je tako\xc4\x91er samostalno razvio produ\xc5\xbeenu ina\xc4\x8dicu pod nazivom FH-227. Ve\xc4\x87ina ovih aviona prodana je na sjevernoameri\xc4\x8dkom tr\xc5\xbei\xc5\xa1tu. Do zavr\xc5\xa1etka proizvodnje 1987. godine izra\xc4\x91eno je 793 aviona (od \xc4\x8dega je 207 napravljeno u Fairchildu) \xc5\xa1to ga \xc4\x8dini jednim od najuspje\xc5\xa1nijih zapadnoeuropskih civilnih turbo-prop aviona tog doba._NEWLINE_Kasnije su mnogi putni\xc4\x8dki F27 preina\xc4\x8deni u teretne avione od kojih neki i danas lete._NEWLINE_U ranim 1980.-im Fokker je razvio nasljednika F27, Fokker F50. Iako na konstrukciji F27-500, Fokker 50 je u stvari novi zrakoplov s modernim sustavima i Pratt & Whitney Canada motorima.'